**1.**

**A HIVATÁSOS TŰZOLTÓ-PARANCSNOKSÁGOK**

**TÁJÉKOZTATÓJA A TELEPÜLÉSI ÖNKORMÁNYZATOK ELŐTT**

**A BESZÁMOLÓ TARTALMA**

**I. Bevezetés**

1. **kiemelt feladatok a beszámolóval érintett esztendőben;**

A Debreceni Nemzetközi Iskola területén még az építkezés során a hatósági osztállyal közösen hajtottunk végre helyismereti foglalkozást és EDR rádiópróbát, majd decemberben a már működő létesítményben tartottak helyismereti foglalkozást a szolgálati csoportok. A Krones Hungary Kft. területén helyismereti foglalkozásra és EDR rádió próbára került sor.

2019. november 26-án Bajbajutott Légijármű Kutató - Mentő együttműködési

gyakorlaton vettünk részt a DETKA Oktató Kft. területén.

A „Ne gyújtsa, gyűjtse!” kampány során 18 füstérzékelőt adtunk át. A programot 4 lakossági fórum (466 fő részvételével) 20 iskolai előadás (870 fő részvételével) és 3 egyéb rendezvény (75 fő részvételével) során ismertettük.

1. **az elmúlt évi tevékenység általános jellemzése:**

A Debreceni Hivatásos Tűzoltóparancsnokság (a továbbiakban: Debreceni HTP) valamint a Hajdúszoboszlói és Nyíradonyi Katasztrófavédelmi Őrsök 165 készenléti tűzoltóval és 13 tűzoltó gépjárművel látják el a működési terület, mentő, tűzvédelmi feladatait. (36 település, 2531 km2). 2019-ben két önkormányzati tűzoltóság, kilenc önkéntes tűzoltó egyesület, valamint két létesítményi tűzoltóság felett gyakorolja a szakmai felügyeletet és irányítást.

**II. A tűzoltásokról és a műszaki mentésekről**

A Debrecen HTP működési területén 2019-ben, összesen 2611 esetben történt vonulás, melyek a jelzés alapján 1152 tűzesethez, és 1459 műszaki mentéshez történtek.

**III. Vonulási adatok a tárgyévben /az előző pont részletesebb kifejtése/**

A jelzés alapján tűzesethez történő összes vonulások száma 1152 volt, melyből 565 eset beavatkozást igénylő, 103 esetben kiérkezés előtt felszámolt, 467 esetben téves jelzés, illetve 17 esetben szándékosan megtévesztő jelzésből tevődött össze. A téves jelzések túlnyomó többsége a beépített automata tűzjelző berendezések téves jelzéseiből adódott. Utólagos jelzés nem volt.

Műszaki mentéshez 1459 alkalommal kaptunk riasztást, melyekből 1103 eset volt beavatkozást igénylő, 138 esetben kiérkezés előtt felszámolt, 216 esetben téves jelzés, valamint 2 esetben szándékosan megtévesztő jelzésből tevődött össze. Utólagos jelzés nem volt.

1. a tűzesetek jellemzői;

Az esetek túlnyomó többségében, azaz 267 esetben, a tűz szabad területen keletkezett a száraz időjárás következtében. Nagyszámú beavatkozásra az otthon jellegű létesítmények tűzeseteinél került sor, összesen 211 esetben, amiből 34 panel épületben keletkezett tűz volt. 2019-ben 30 kéménytűznél kellett beavatkozni. Mezőgazdasági létesítményben, illetve tárolási létesítményben 18 és 20 esetben kellett beavatkoznunk.

1. a műszaki mentések jellege;

A műszaki mentések száma 1459, melyek eloszlás szerint a következőképpen alakultak: Közúti baleseteknél 220 esetben, életmentés 241 esetben történt, elemi csapás, viharkár 328 esetben. Szénmonoxid mérgezés 55 esetben történt. Fakidőlésnél 271 esetben kellett munkálatokat végezni. Vízkár 84 esetben volt. Egyéb esetekben 65 alkalommal történt beavatkozás.

**Tűzesetnél**: elhunyt 1 fő, sérült 15 fő ebből megmentett 6 fő.

**Műszaki Mentésnél**: elhunyt 10 fő, sérült 115 fő, ebből megmentett 48 fő.

1. kiemelkedő káresetek;

**2019. 02.28. Hajdúszovát**

A jelzés szerint a helyszínen futballpálya nagyságú területen száraz fű égett, lakóházakat veszélyeztetve. A tűz tovább terjedt a Debreceni Útfél irányába és a közelben lévő nádfeldolgozó üzemre is átterjedt. A helyszínre debreceni hivatásos tűzoltók mellett öt másik egység és a Katasztrófavédelmi Műveleti Szolgálat is vonult. Az egységek öt vízsugárral avatkoztak be. Az üzem területén nagy mennyiségű nád, egy 10X45 méteres gazdasági épület, a benne tárolt gépek, valamint egy 12x12 méteres lemeztető fedésű favázas tároló szín égett.

A nádfeldolgozó üzem gépeiben és építményeiben keletkezett kár kb. 40 M Ft.

A társszervek részéről a Rendőrség, a Mentők és a Polgárőrség munkatársai voltak jelen.

**2019.03.19. Balkány**

A helyszínen egy 10 X 10 méteres családi házhoz épített 3 x 3 méteres kazánház és ahhoz épített 3 x 3 méteres fatároló födém illetve annak tetőszerkezete égett. A lakóházban öten laktak életvitelszerűen, akik az ingatlant a tűz észlelésekor elhagyták. Az egységek kiérkezésük után az elektromos kiszakaszolást elvégezték, majd 3 vízsugárral avatkoztak be a tűz oltására. Dugólétrán keresztül kéziszerszámokkal a tetőszerkezetet megbontották. A lakóház konyhájából, illetve a fáskamrából egy-egy 11,5 kg-os PB gázpalackot az adonyi egység kihozott és biztonságos távolságra szállított, amit így hőhatás nem ért. A tulajdonossal egyeztetés történt, aki lakosságvédelmi intézkedést nem kért. Az ingatlan biztosítással rendelkezett. A tűzben nem sérült meg senki. A tulajdonos által becsült kár kb. 1 millió forint. A vélelmezett keletkezési ok, a kémény mellett elhaladó gerenda túlmelegedése. A tűz felszámolásában a Balkány ÖTE is részt vett 4 fővel. Társszervek nem voltak jelen.

**2019.03.21. Hajdúszoboszló**

A helyszínen egy 8x10 méteres családi házba épített, 15 m2-es garázsban egy bent álló autó kigyulladt, ami az egységek kiérkezésére teljes terjedelmében égett. A tűz átterjedt a szomszédos helyiségekre is, ahol a ház kazánja, gépészete volt.

A helyszínre elsőnek kiérkező hajdúszoboszlói tűzoltók 2 db. 12 kg-os porral oltó tűzoltó készülékkel avatkoztak be. A hajdúszoboszlói tűzoltók a rendelkezésre álló eszközökkel táplálást szereltek a legközelebbi (kb. 150 méterre található) földalatti tűzcsapról.

A később kiérkező egységek három vízsugárral avatkoztak be.

A keletkezett kárérték kb. 10 millió forint.

Az eset során hárman könnyebb sérülést szenvedtek, kettejüket légúti sérülésekkel a mentők a Kenézy Gyula kórházba szállítottak.

**2019. 04. 26. Hajdúszoboszló**

A helyszínen egy téglagyárban egy személy a présgép alá szorult, akit az egység kiérkezésére az ott dolgozók kiszabadítottak. A beszorult személy súlyos, életveszélyes sérüléseket

szenvedett. A mentők a Kenézy Gyula kórházba szállítottak további kivizsgálásra. Az egység a sérült ellátásában nyújtott segítséget a mentőknek.

**2019. 05. 21. Debrecen**

A helyszínen egy kétemeletes, tetőtér beépítéses épületben égtek 3X2 méteres galériában könyvek, számítógép, nyomtató. A tűz tovább terjedt a fölötte lévő konyha részre, ahol konyhabútor és függöny égett. A tűzoltók egy vízsugárral avatkoztak be, légzőkészülék és világító eszközök biztosítása mellett. A tűz más lakásra nem terjedt tovább, a szellőztetés természetes úton megvalósult. Az épületet 80 fő hagyta el önerejéből, biztonsági okokból. Az eset során személyi sérülés nem történt. A tűz keletkezési oka elektromos rövidzárlat volt, mely egy 4-es elektromos elosztóban történt. Társszervek közül a rendőrség és a mentőszolgálat volt a helyszínen.

**2019.06.30. Bököny**

A helyszínenegy 10x10 méteres tégla falazatú, palafedésű családi házban gázrobbanás történt aminek hatására az épület lakhatatlanná vált. Az épületben egy idős nő élt életvitelszerűen, őt a mentőhelikopter súlyos sérülésekkel (égési sérülés) a Miskolci égési centrumba szállította. Az egységek az épületet kordonszalaggal lezárták. A tűzoltók az épület konyhájában egy 11,5 kg-os PB gázpalackot találtak az egység nyitott állapotban. A keletkezett kárérték körülbelül 3M forint. Társszervek közül a rendőrség, mentők, voltak a helyszínen.

**2019.07.28. Létavértes**

A helyszínen egy 7x60 méteres, tégla falazatú, cserépfedésű hodály épület villámcsapás következtében kigyulladt. A hodályban 900 darab kismalac volt nevelő ketrecekben. Egységek négy "C" sugárral a tüzet eloltották, légzőkészülék és világító eszközök biztosítása mellett, valamint az ott dolgozókkal a kismalacokat kimentették az épületből. A tűz következtében a kismalacok kb 10 %-a pusztult el.

**2019. 08. 12. Debrecen**

A helyszínen egy négyemeletes társasház negyedik emeleti erkélyén égtek berendezési tárgyak. A kiérkező tűzoltók gépezetes toló létra segítségével, egy sugárral a tüzet eloltották. A tűzben nem sérült meg senki. Társszervek részéről a rendőrség és a mentő szolgálat volt jelen. Lakosság védelmi intézkedésre nem került sor, a lakás lakható maradt.

**2019. 08. 23. Nagyhegyes**

A helyszínen egy mezőgazdasági létesítmény szérűskertjében kb. 100 méter hosszan a kazalba rakott körbálák égtek. A helyszínre riasztott balmazújvárosi, hajdúszoboszlói, debreceni és hajdúböszörményi tűzoltók vízsugárral és kéziszerszámokkal avatkoztak be. A létesítmény által biztosított 5 erőgéppel az égő kazlat megbontották és a tüzet körülhatárolták. A tűz oltása több mint egy napot vett igénybe. Személyi sérülés nem történt, társszervek nem voltak a helyszínen.

**2019.09.20. Nyírmihálydi**

A helyszínen a művelődési ház pincéjében összehordott szemét égett megközelítőleg 0,5 m2-en. A tűz eloltása légzőkészülék használata mellett egy vízsugárral történt. A pince ajtaját a tűzoltók motoros roncsvágóval nyitották ki. Személyi sérülés nem történt. Kár nem keletkezett.

**2019. 11. 20. Ebes**

Az eset helyszínén egy 6x10 méteres vályogfalazatú, cserépfedésű lakóépület égett teljes terjedelmében. A kivonuló hajdúszoboszlói és debreceni egységek két vízsugárral és kéziszerszámokkal avatkoztak be. A tűzben nem sérült meg senki. A tüzet vélhetően szándékosan okozták. A bűncselekmény gyanúja miatt tűzvizsgálat indult az esettel kapcsolatban. A társszervek részéről a Rendőrség és a Mentők voltak a helyszínen.

**2019. 12. 30. Debrecen**

A helyszínen, közvetlenül lakóépület mögé épített 6x3 méteres fa szerkezetű, lemezborítású műhely, és a benne tárolt anyagok égtek teljes terjedelmükben. A tűzoltók kiérkezéséig az épületben egy 11.5 kg-os PB gázpalack felrobbant. A tűzoltók két vízsugárral akadályozták meg a tűz továbbterjedését a lakóházra. Az eset során személyi sérülés nem történt. A társszervek részéről a Rendőrség és a Mentők voltak a helyszínen.

1. káresetek lebontása települések szerint a HTP működési területén,(szomszédos megyébe történő vonulásokkal kiegészítve);

|  |
| --- |
|  |
| Álmosd | 1 |
| Bagamér | 17 |
| Balkány | 8 |
| Balmazújváros | 3 |
| Báránd | 1 |
| Biri | 2 |
| Bocskaikert | 20 |
| Bojt | 1 |
| Bököny | 11 |
| Debrecen | 1688 |
| Debrecen-Teva | 11 |
| Derecske | 4 |
| Ebes | 42 |
| Fülöp | 7 |
| Fülöp-Bánháza | 5 |
| Geszteréd | 2 |
| Gyulaháza | 1 |
| Hajdúbagos | 11 |
| Hajdúböszörmény | 10 |
| Hajdúhadház | 23 |
| Hajdúsámson | 92 |
| Hajdúszoboszló | 166 |
| Hajdúszovát | 49 |
| Hencida | 1 |
| Hortobágy | 4 |
| Hosszúpályi | 36 |
| Kaba | 1 |
| Kisvárda | 6 |
| Kocsord | 13 |
| Kokad | 1 |
| Konyár | 4 |
| Létavértes | 21 |
| Mikepércs | 26 |
| Monostorpályi | 11 |
| Nádudvar | 6 |
| Nagyhegyes | 9 |
| Nyírábrány | 9 |
| Nyíracsád | 16 |
| Nyíradony | 61 |
| Nyíradony-Aradványpuszta | 10 |
| Nyíradony-Tamásipuszta | 9 |
| Nyírgelse | 2 |
| Nyírlugos | 37 |
| Nyírmada | 39 |
| Nyírmártonfalva | 8 |
| Nyírmihálydi | 34 |
| Penészlek | 2 |
| Pusztadobos | 3 |
| Rohod | 1 |
| Sáránd | 6 |
| Szakoly | 11 |
| Téglás | 3 |
| Tetétlen | 3 |
| Újléta | 4 |
| Vámospércs | 33 |
| Vásárosnamény | 6 |

1. *a település tűzvédelmi helyzete.*

**IV. Szakmai felügyeleti tevékenység, ellenőrzések**

Parancsnoki ellenőrző gyakorlatokon vizsgáltuk az állomány szerelési, szerkezelési és vezetési ismereteit 3 esetben éjszaka és 3 esetben nappal. Az állomány szakmai és fizikai felkészültsége megfelelő értékelést kapott.

A Debreceni HTP a 2019-es évben két önkormányzati tűzoltóság, kilenc önkéntes tűzoltó egyesület, valamint két létesítményi tűzoltóság felett gyakorolta a szakmai felügyeletet és irányítást. A Debreceni HTP illetékességi területén Létavértes mellett a Szakolyi Önkormányzati Tűzoltóság is az elsődleges szakmai felügyeletünk és ellenőrzésünk alá tartozik. A 2019-es évben, 4 alkalommal ellenőriztük az ÖTP-k, 2 alkalommal az ÖTE-k, valamint 2 alkalommal az LTP-k működését, műszaki és munkavédelmi helyzetét.

**V. Az állomány képzése, képzettsége**

1. képzések, továbbképzések, szaktanfolyamok, egyéb képzések, tiszti kinevezések, NKE

Műszaki tanfolyamok keretén belül emelőkosaras-kezelői, daru-kezelői, létrás- kezelői, kompresszor- kezelői, műszaki mentés gépei továbbképzés, tűzoltótechnika-kezelői, beavatkozó egységek továbbképzése, hordozó jármű-kezelői mentor képzés, vízszállító jármű-kezelői mentor képzés történt. Összesen 67 fő vizsgázott különböző műszaki vonatkozású tanfolyamon, 152 vizsgaegységből.

Egyéb képzéseken, tanfolyamokon, mint például nyelvvizsga felkészítés, szerparancsnok képzés, térképészeti ismeretek, HUNOR logisztikai képzés, HUNOR kötéltechnikai képzés, összesen 9 fő vett részt.

Emelt szintű gépjármű-vezetéstechnikai tréningen 4 fő tett sikeres vizsgát és szerzett jogosítványt.

Központi gépjárművezető képzésen összesen 6 fő vett részt (sajáthibás balesetet okozók vezetéstechnikai képzése, Rába vezetéstechnika, vezetési oktatók kötelező továbbképzése).

Az állomány képzésénél nagy hangsúlyt fektettünk a gyakorlati képzésekre, így a teljes készenléti szolgálatot ellátó állomány részére több alkalommal tartottunk BLS „felnőtt alapszintű újraélesztés”-t, valamint Disaster medic képzést. Az oktatáshoz beszereztünk két elsősegélynyújtó babát, amelyek nélkülözhetetlen kellékei a gyakorlati oktatásnak.

**VI. Gyakorlatok**

1. helyismeretei foglalkozások és szituációs begyakorló gyakorlatok:

2019-ben a Debreceni HTP, a hajdúszoboszlói és a nyíradonyi katasztrófavédelmi őrs összesen 75 helyismereti foglalkozást, 12 szituációs begyakorló gyakorlatot és 6 parancsnoki ellenőrző gyakorlatot tartott/hajtott végre. A szituációs begyakorló gyakorlatok ellenőrzése során kisebb hiányosságok merültek fel, azonban ezek a gyakorlat végrehajtását érdemben nem akadályozták.

Soron kívüli helyismereti foglalkozásokra Debrecenben a MÁV Állomáson a vágányok tűzcsaphálózatának megismerése és egy 60 m3-es „vízszállító” tartálykocsi bevethetőségének megismerése céljából került sor.

A Debreceni Nemzetközi Iskola területén még az építkezés során a hatósági osztállyal közösen hajtottunk végre helyismereti foglalkozást és EDR rádiópróbát, majd decemberben a már működő létesítményben is tartottak helyismereti foglalkozást a szolgálati csoportok. Ugyanígy zajlott helyismereti foglalkozás a Krones Hungary Kft. területén is ahol EDR rádió próbára is sor került.

2019. november 26-án Bajbajutott Légijármű Kutató - Mentő együttműködési gyakorlaton vettünk részt a DETKA Oktató Kft. területén.

2019. december 10-én Debrecen KVT gyakorlaton vettünk részt.

**VII. Tűzvédelem, tűzmegelőzés-**

*a tűzvédelem érdekében tett intézkedések, az azzal kapcsolatos feladatok*

1. a Debreceni HTP tűzmegelőzési tevékenysége, tűzvédelmi célellenőrzések, tűzcsapok ellenőrzése, egyebek;

A készenléti állomány által végzett hatósági részcselekmények segítik a hatósági osztály munkáját, esetenként megalapozzák vagy előkészítik a hatósági eljárást.

Ilyen többek között az …..

- engedély nélküli külterületi szabadtéri égetés esetén

- szabálytalan belterületi szabadtéri égetés esetén

- tűzgyújtási tilalom megszegése esetén

- CO mérgezéssel összefüggésben

- kéménytűz esetén

- téves automatikus tűzátjelzéses esetekben

- tűzcsap ellenőrzések

- hatósági osztály kérésére létesítményekben tűzcsap és tűzivíz tárolók ellenőrzése

- társasházak ellenőrzése

- téli kockázati helyszínek ellenőrzése

- szabadtéri tűzeseti kockázati helyszínek ellenőrzése

A működési területünk új építésű, kiemelt létesítményeiről Tűzoltási és Műszaki Mentési Tervet készítettünk. Minden esetben, ahol polgári védelmi, lakosságvédelmi káreseti esemény következett be és azt az esemény indokolta, a kivizsgálásáról szóló polgári védelmi káreseti helyszíni szemle jegyzőkönyvet felvettük.

A Debreceni HTP állománya, a Debreceni Katasztrófavédelmi Kirendeltség hatósági osztályával, iparbiztonsági felügyelőjével, valamint polgári védelmi felügyelőjével együttműködve, integrált feladat végrehajtás keretében, tűzcsap ellenőrzést 232 esetben, társasházak ellenőrzését 152 esetben hajtott végre, míg szabadtéri tűzeseti kockázati helyszínek ellenőrzésére 135 esetben került sor. Mellette új építésű létesítmények beavatkozási helyeinek vizsgálatát, kéménytüzek helyszínén kémény ellenőrzését, CO mérgezés helyszínén CO adatlap felvételét, helyszín ellenőrzését, valamint iparbiztonsági közúti ADR ellenőrzést hajtotta végre az állomány.

1. megelőzést szolgáló rendezvények.

Minden alkalommal, amikor laktanya látogatásra vagy tűzoltósági bemutatóra kerül sor, (iskolákban, óvodákban, önkormányzati és társadalmi rendezvényeken, stb.) kiemelt hangsúlyt fektetünk arra, hogy az állampolgárok figyelmét felhívjuk a tűzmegelőzés fontosságára. (erdőtüzek megelőzése, CO mérgezés megelőzése, kéménytüzek megelőzése, ne gyújtsa – gyűjtse kampány, füstérzékelő fontossága, stb.), A tájékoztatás kiterjedt az öngondoskodás fontosságára.

**VIII. Együttműködés a működési területen lévő ÖTE-kkel, azok értékelése**

A beavatkozó önkéntes tűzoltó egyesületek szakmai felügyeletét, irányítását Balkány, Bököny, Geszteréd, Szakoly, Nyírábrány, Fülöp és Álmosd településeken látjuk el. Hajdúszoboszlón és Hajdúszováton hagyományőrző önkéntes tűzoltó egyesülettel van érvényes együttműködési megállapodásunk. A beavatkozó ÖTE-k jó szinten végzik a megállapodásban vállalt tűzoltási-műszaki mentési feladataikat. A hagyományőrző ÖTE-k szintén jó minőségben hajtják végre a hagyományőrző és az ifjúságneveléssel kapcsolatban vállalt feladataikat. Kivétel nélkül mindegyikre elmondható, hogy kölcsönösen jó az együttműködés. Részt vettünk Geszteréd ÖTE, Balkány ÖTE, Szakoly ÖTE és Szakoly ÖTP éves közgyűlésén. Új EMÜ megkötésére került sor Geszteréd ÖTE-vel parancsnokváltás miatt.

Az önkéntes tűzoltó egyesületek részére 2019-ben kiírt pályázat során segítséget nyújtottunk az egyesületek vezetőinek a sikeres pályázatok elkészítéséhez. A pályázó ÖTE-k összesen 8. 393 035 Ft értékben nyertek támogatást. Hajdúszovát ÖTE összeférhetetlenség miatt nem tudott pályázni, mert az ÖTE elnök a település polgármestere is egyben.

 Az együttműködési megállapodás alapján, az ÖTE-k részére a létrák, kötelek, mászó-övek terhelési próbáját, a nyomótömlők nyomáspróbáját valamint a légző palackok töltését térítésmentesen végezzük.

**IX. Az ÖTP-nél végzett felügyeleti tevékenység**

* 1. Létavértes helyzete, tevékenysége:

A Létavértesi Önkormányzati Tűzoltóság (a továbbiakban: Létavértesi ÖTP) parancsnoki feladatait Sütő István, elnöki feladatait Nagy József látja el.

A Létavértesi ÖTP elhelyezésére szolgáló ingatlan tulajdonosa a létavértesi önkormányzat. Az önkormányzat térítés nélkül biztosítja a laktanyát. A laktanya műszaki fenntartását valamint állag megóvását a tűzoltóság vállalta magára. A Létavértesi ÖTP a készenléti jellegű szolgálatot ellátók elhelyezésére megfelelő laktanyával rendelkezik, állapota karbantartott, megfelelő. A gépjárművek részére fűthető garázs biztosított. Az állomány elhelyezésére a garázsok felett tetőtéri beépítés szolgál.

A Létavértesi ÖTP műveleti körzetéhez tartozó települések, Létavértes, Monostorpályi, Kokad, Álmosd, Bagamér, Pocsaj, Esztár, Kismarja, Újléta, Hosszúpályi települések mentő tűzvédelmét látja el.

Elsődleges műveleti körzetükben 257 vonulást hajtottak végre, ebből 116 tűzesethez, 72 műszaki mentéshez, 30 téves riasztáshoz, 24 szándékosan megtévesztő jelzéshez, és 15 kiérkezés előtt felszámolt esethez történt. Az előírt riasztási időt a készenléti szolgálat minden esetben biztosítani tudta, melyről a riasztások dokumentálásából győződtünk meg. A helyszínre érkező tűzoltás vezetésére jogosult személyek helyszíni tapasztalata szerint megállapítható, hogy a Létavértesi ÖTP tűzoltói állománya megfelelő szakmai színvonalon számolta fel ezeket az eseményeket. A tűzoltási és műszaki mentési beavatkozások szakszerűek, melyet az is bizonyít, hogy a vizsgált időszakban a tűzoltóság fenti jellegű tevékenységével kapcsolatosan kifogás nem merült fel. A társszervekkel való együttműködés szintén jónak értékelhető.

A gazdálkodás tekintetében elmondható, hogy Létavértes ÖTP részére az állami támogatás, valamint az év közbeni bérrendezési támogatás és az önkormányzati támogatásból származó bevétel biztosította a 2019. évi működést. A létavértesi önkormányzat az önkormányzati tűzoltóság feladat ellátásához támogatási igényt nyújtott be a BM Országos Katasztrófavédelmi Főigazgatósághoz, amit 5. 452. 074,- forint összegben, 2019. júniusban meg is kapott.

A Létavértesi ÖTP a 2019. évben pályázatot adott be a BMOKF által kiírt bérrendezési támogatásra, melynek során 2 .901 370 Ft-ot ítéltek meg részükre.

A BMOKF által kiírt tűzoltó szakfelszerelésekre, és tűzoltó védőfelszerelésekre összesen 3.447.796 Ft értékben nyertek támogatást, melynek a BM OKF részéről a teljesítés ideje 2020. első negyedév.

* 1. Létavértesi ÖTP ellenőrzéseinek tapasztalatai

A 2019-es évben négy alkalommal hajtottunk végre felügyeleti ellenőrzést, műszaki és munkavédelmi szemlét a Létavértes ÖTP-n. Az ellenőrzések megállapították, hogy a tűzoltáshoz és műszaki mentéshez a rendeletben előírt szükséges felszerelések, eszközök, rendelkezésre állnak, a szükséges felülvizsgálatok elvégzése és dokumentálása megtörtént. A gépjárműfecskendők és a rá málházott felszerelések jók, karbantartottságuk megfelelő. Az állomány szakmai képzettsége jó.

A készenlétben tartott gépjármű fecskendők: a Mercedes Atego 4000 típusú gépjárműfecskendő. 2013. december óta a tartalék jármű egy IFA gépjárműfecskendő. Az állapotuk jó, megfelelnek a követelményeknek. A személyi védőfelszerelés tekintetében az év közbeni ellenőrzések hiányosságokat tártak fel, azonban ezeket időközben pótolták.

* 1. Szakoly ÖTP helyzete, tevékenysége:

A parancsnoki feladatokat Berzsán István önkormányzati tűzoltó parancsnok látja el. Szakolyi Önkormányzati Tűzoltóparancsnokság (a továbbiakban: Szakolyi ÖTP) Elnöki feladatkörét Szűcs Gabriella látja el.

A tűzoltóság elhelyezésére szolgáló ingatlan tulajdonosa a szakolyi önkormányzat. Az önkormányzat térítés nélkül biztosítja a laktanyát. A laktanya műszaki fenntartását valamint állag megóvását a tűzoltóság vállalta magára. A Szakolyi ÖTP a készenléti jellegű szolgálatot ellátók elhelyezésére megfelelő laktanyával rendelkezik. Az állagmegőrzésre nagy figyelmet fordítanak. A gépjárművek részére 2 fűthető garázs biztosított. Az állomány elhelyezésére a földszinten került kiépítésre a legénységi háló, valamint a szociális blokkok.

A Szakolyi ÖTP műveleti körzetéhez tartozó települések: Balkány, Biri, Bököny, Geszteréd, Nyírgelse, Nyírmihálydi, Szakoly, Nyíradony, Nagykálló, Nyírbogát, Nyírlugos települések mentő tűzvédelmét is ellátja.

Elsődleges műveleti körzetükben 162 vonulást hajtottak végre. (99 darab műszaki mentés, 63 darab tűzeset) A 162 riasztásból szándékosan megtévesztő jelzéshez 9 esetben, kiérkezés előtt felszámolt jelzéshez 12 esetben, téves jelzéshez 20 esetben történt vonulás. Az elsődleges műveleti körzetükön kívül 12 esetben vonultak. A műveleti körzetében a keletkezett eseményekhez a szabályzókban meghatározott módon, illetve a Hajdú-Bihar megyei Fő és Műveletirányítási Ügyelet által az eset jellegének megfelelő riasztási fokozat elrendelése mellett történt a vonulás és a káresemény felszámolása.

A statisztikai mutatók alapján megállapítható, hogy a riasztási események túlnyomó részét az I-es riasztási fokozatok tették ki. Az eseményekhez kapcsolódó adatgyűjtést és adatszolgáltatást megfelelően elvégezték, a szolgálati út betartásával továbbították. Az önálló vonulásokhoz kapcsolódó TMMA adatlapjaik jóváhagyását Debreceni HTP parancsnoka végezte. A helyszínre érkező tűzoltás vezetésére jogosult személyek helyszíni tapasztalata szerint megállapítható, hogy Szakolyi ÖTP tűzoltói állománya megfelelő szakmai színvonalon számolta fel ezeket az eseményeket. A tűzoltási és műszaki mentési beavatkozások szakszerűek voltak, melyet bizonyít, hogy a vizsgált időszakban a tűzoltóság fenti jellegű tevékenységével kapcsolatosan kifogás nem merült fel. A társszervekkel való együttműködés szintén jónak értékelhető. A 2019-es évben személyi sérülés nem történt.

A gazdálkodás tekintetében elmondható, hogy a Szakolyi ÖTP részére az állami támogatás, valamint az év közbeni bérrendezési támogatás és az önkormányzati támogatásból származó bevétel biztosította a 2019. évi működést. Az ÖTP 2018-ban pályázatot adott be a BM OKF által kiírt bérrendezési támogatásra, melynek során 3.779.736 Ft-ot ítéltek meg részükre.

A BMOKF által kiírt tűzoltó szakfelszerelésekre, és tűzoltó védőfelszerelésekre összesen 3.665119 Ft értékben nyertek támogatást. A kapott normatív támogatás felhasználásáról az előírtaknak megfelelően havi szinten írásos beszámolót készítettek. A felhasználást bizonyító banki kivonatok és számlák hitelesített másolatát minden esetben rendelkezésre bocsájtották. A tűzoltáshoz és műszaki mentéshez a rendeletben előírt szükséges felszerelések, eszközök, rendelkezésre állnak, a szükséges felülvizsgálatok elvégzése és dokumentálása megtörtént. A gépjárműfecskendők és a rá málházott felszerelések jók, megfelelően karbantartott állapotban vannak. A személyi védőfelszerelés tekintetében az év közbeni ellenőrzések hiányosságokat tártak fel, azonban ezeket időközben pótolták.

* 1. Szakolyi ÖTP ellenőrzéseinek tapasztalatai:

A 2019-es évben négy alkalommal hajtottunk végre felügyeleti ellenőrzést, műszaki és munkavédelmi szemlét a Szakolyi ÖTP -n. Az ellenőrzések megállapították, hogy a tűzoltáshoz és műszaki mentéshez a rendeletben előírt szükséges felszerelések, eszközök, rendelkezésre állnak, a szükséges felülvizsgálatok elvégzése és dokumentálása megtörtént. A gépjárműfecskendők és a rá málházott felszerelések jók, megfelelően karbantartott állapotban vannak. Az állomány szakmai képzettsége megfelelő. A tűzoltáshoz és műszaki mentéshez a rendeletben előírt szükséges felszerelések, eszközök, védőeszközük rendelkezésre állnak. Az ÖTP megfelel a 48/2011. BM. rendeletben (az önkormányzati tűzoltóság legkisebb létszámáról, létesítményei és felszerelései minimális mennyiségéről, minőségéről és a szolgálat ellátásáról) előírtaknak. Egy készenlétben tartott és két tartalék gépjárműfecskendővel rendelkeznek. A gépjárműfecskendők rendelkeznek az előírt málha felszerelésekkel. A készenlétben tartott gépjármű fecskendők I-es fecskendő Steyer Bronto 16s26 4x4, a tartalék gépjármű Mercedes 2000 TLF, illetve IFA gépjárműfecskendő. Az állapotuk jó, megfelelnek a követelményeknek.

**X. A polgári védelmi feladatok ellátása**

1. **Végrehajtott lakosságvédelmi ellenőrzések statisztikai adatai, a feltárt hiányosságok elemzése:**

2019 évben is folyamatosan végeztük a polgári védelmi infrastruktúra és polgári védelmi kockázati helyszínek ellenőrzéseit. Folyamatosan és visszatérően vizsgáltuk a települések belvízelvezető rendszereinek állapotát. több esetben kezdeményeztük veszélyes (elöregedett, kiszáradt, instabillá vált) fák kivágását, az elöregedett ágak eltávolítását.

*Az 2019. év folyamán végrehajtott ellenőrzések:*

|  |  |
| --- | --- |
| **Ellenőrzések területe, tárgya** | **Ellenőrzések száma (db)** |
| Téli kockázati helyszín | 11 |
| Befogadó/melegedőhelyek  | 4 |
| Belterületi vízelvezető rendszerek | 61 |
| Árvízvédelmi mű | 10 |
| Lakossági riasztó eszközök | 3 |
| Elhanyagolt fasor | 13 |
| Téli gépszemle | 1 |
| Polgári védelmi szervezet riasztása | 18 |
| Települési vízkár-elhárítási terv | 5 |
| Polgári védelmi szervezetek dokumentációja | 16 |
| **2019. évi ellenőrzések összesen:** | **142 db** |

Az ellenőrzések azonnali intézkedésre okot adó hiányosságot nem tártak fel, de a tapasztalt problémákról, a jegyzőkönyvben rögzítettek megküldésével felhívtuk a település vezetésének a figyelmét. Pl. belvízelvezető rendszerek kritikus szakaszainak átépítésére, vagy a veszélyes fák kivágására, gallyazására tettünk javaslatot. Több alkalommal nyújtottunk tájékoztatást Debrecen MJV PH részére, azon műszaki mentési beavatkozásainkról mely fakidőléssel, faág leszakadással kapcsolatos káreseményhez kötődtek.

1. **Köteles polgári védelmi szervezetek felkészítési adatai %-os arányban kimutatva az alapképzésben, szakkiképzésben és továbbképzésben részesült személyek számát:**

2019. évben is fontos hangsúlyt helyeztünk a szervezetbe beosztott személyek képzésére és gyakoroltatására. Főként a riasztási gyakorlatok és a továbbképzések jellemezték a köteles polgári védelmi szervezetek éves tevékenységét. Tettük ezt abból a megfontolásból, hogy ezzel ellenőrzésre került a beosztottak elérhetősége és bevethetősége, másrészt tudatosítottuk az érintett állampolgárokban a szervezethez tartozás tényét. 14 településen összesen:

* 31 db gyakorlatot hajtottunk végre,
* 19 db továbbképzést tartottunk.

a gyakorlatokba és továbbképzésekbe összesen:

* 12 db önkéntes települési mentőcsoportot,
* 3 db önkéntes járási mentőcsoportot (Megújító Nemzeti Minősítő Gyakorlat),
* ***12 db. települési köteles polgári védelmi szervezetet vontunk be.***

2019. évben a települési köteles polgári védelmi szervezetbe beosztott **állampolgárok 7.3%-a részesült továbbképzésben.**

*Kimutatás a 2019 évben végrehajtott gyakorlatokról, továbbképzésekről*

\*mellékletben

1. **Köteles polgári védelmi szervezetek létszám adatai:**

\*mellékletben

A polgári védelmi szervezetek létrehozásának szempontjai:

* a településekre lefolytatott kockázatbecslés eredményeként kimutatott veszélyeztető hatások,
* a települések katasztrófavédelmi osztályba sorolása,
* a veszély-elhárítási tervekben szereplő feladatok végrehajtása.
1. **Önkéntes mentőszervezetek létszámadatai, beavatkozások:**

\*mellékletben

2019. évben nem volt olyan káresemény, amely önkéntes mentőcsoport bevonását indokolttá tette volna.

1. **Tájékoztató a gazdasági és anyagi szolgáltatási kötelezettségről, lebiztosított eszközökről és szolgáltatásokról:**

A polgármesteri kijelölő határozatok a technikai eszközök lebiztosítása tárgyában rendelkezésre állnak. A település veszélyeztetettsége alapján a nemzetgazdaságból lebiztosított technikai eszközök adattárát folyamatosan aktualizáltuk.

1. **Települési közbiztonsági referensek tevékenysége, szakirányítása:**

A vonatkozó jogszabályok szerint 5 db I. katasztrófavédelmi sorolású és 10 db II. sorolású településen vannak csatolt munkakörben települési közbiztonsági feladattal megbízott önkormányzati dolgozók, mint katasztrófavédelmi kapcsolattartók. A 14 db III. sorolású településen polgári védelmi ügyintézők látnak el hasonló feladatokat. A referensekkel és polgári védelmi ügyintézőkkel való közvetlen kapcsolattartás a katasztrófavédelmi megbízottak egyik fő feladata. A kapcsolattartás egyik legfontosabb módja a negyedévente összehívásra kerülő referensi értekezlet, melyet a kirendeltség szakterületi vezetőinek irányításával hajtottunk végre. A referenseket a jogszabályi lehetőségek figyelembe vételével, több alkalommal is bevontuk az integrált hatósági (megelőzési) feladatok végrehajtásába, elsősorban polgári védelmi. infrastruktúra és kockázati helyszín ellenőrzések területén, valamint, több esetben adtunk át a részükre (a településen történő megjelenítésre) megelőzési szóróanyagot a lakosságot veszélyeztető kockázatokkal kapcsolatban (rendkívüli téli időjárás, CO mérgezés, lakás és szabadtéri tűz, extrém hőség, tömegrendezvény stb.).

*Főbb aktuális feladatok, felkészítések tárgyai:*

* a téli időjárással kapcsolatos feladatok,
* a szabadtéri tűzmegelőzés feladatai,
* fűtéstechnikai, kéményhasználati ügyekkel kapcsolatos ismeretek átadása,
* szabadtéri tömegrendezvények biztosítási feladatai,
* nyári rendkívüli időjárással kapcsolatos feladatok,
* polgári védelmi ellenőrzésekben való közreműködés feladatai,
* a települési önkéntes mentőcsoportok megalakításával kapcsolatos feladatok,
* az ár- és belvízvédelmi felkészülés feladatai,
* a referensek tapasztalatainak megvitatása,
* a veszély-elhárítási tervezés feladatai (HELIOS polgári védelmi nyilvántartó rendszer feltöltése),
* a települési polgári védelmi szervezetek helyzete, továbbképzési feladatai.
1. **A településen kijelölt befogadó-helyek adatai:**

A 2019. évben a veszély-elhárítási tervrendszer (települési, járási, kirendeltségi terv) aktualizálása megtörtént. Az év során tapasztalt változások a dokumentumokon átvezetésre kerültek. Az adattárak a közbiztonsági referensek és a polgári védelmi ügyintézők bevonásával, két alkalommal pontosítva lettek. Az adattartalmak a HELIOS polgári védelmi nyilvántartó rendszerben is feltöltésre, illetve pontosításra kerültek. A befogadó, illetve melegedő helyként adott esetben igénybe vehető objektumok jegyzéke (intézmény megnevezése, címe, infrastruktúra állapota, kapacitása, kapcsolattartó személy elérhetősége) a tervezés minden szintjén a nyilvántartások alapját képezik.

1. **Kockázatazonosítási eljárás tapasztalatai, a települések katasztrófavédelmi osztályba sorolása;**

ADebreceni HTP védelmi igazgatási tevékenysége négy járásra terjed ki, melyek összlakossága 334.096 fő. A települések közül I-es katasztrófavédelmi osztályba sorolt 5 település, II-es sorolású 10 település és III-as sorolású 14 település volt a tárgyidőszakban.

Az illetékességi terület lakosságának háromnegyede I. katasztrófavédelmi osztályba sorolt településen lakik, ez közel negyedmillió embert jelent. 2019-ban olyan változás nem történt a települések veszélyeztetettségében, amely indokolttá tette volna valamelyik település besorolásának a megváltoztatását. Erre az éves kockázati tényezők elemzését követően nem is történt javaslattétel.

1. **Tervezési feladatok végrehajtásának tapasztalatai:**

A 2019. évben a veszély-elhárítási tervrendszer (települési, járási, kirendeltségi terv) aktualizálása megtörtént. Az év során tapasztalt változások a dokumentumokon átvezetésre kerültek. Az adattárak a közbiztonsági referensek és a polgári védelmi ügyintézők bevonásával, két alkalommal pontosítva lettek. Az adattartalmak a HELIOS polgári védelmi nyilvántartó rendszerben is feltöltésre, illetve pontosításra kerültek

A Helyi Védelmi Bizottságok munkájában. 2019-ban félévenként 1-1 rendes ülést tartottak a bizottságok, melyeken a katasztrófavédelmi elnökhelyettesek kezdeményezésére megvitatták az aktuális, tárgyidőszakra vonatkozó katasztrófavédelmi felkészülési feladatokat, illetve a testület határozatot hozott ezek végrehajtásáról. A tavaszi időszakban elsősorban az ár-és belvízvédelmi felkészüléssel, az őszi időszakban a téli rendkívüli időjárással, kapcsolatos feladatok végrehajtására, adatbázisok feltöltésére és pontosítására került sor. A HVB-k a napirendi pontokat és a határozati javaslatokat megtárgyalták és minden esetben egyhangú, vagy többségi szavazás alapján elfogadták.

Rendkívüli eseményből adódó ülésre 2019. évben nem került sor.

10. Lakosság tájékoztatás, közintézményekkel kapcsolattartás, közösségi szolgálat

A katasztrófavédelem komplex feladatrendszerén belül kiemelt célként kezeltük a kirendeltséggel együttműködve a katasztrófavédelmi ismeretek minél szélesebb körű terjesztését, a felelősségtudat erősítését és az önmentő képességek növelését. Katasztrófavédelmi felkészítési tevékenységünk kiterjedt a közigazgatásban, a védelmi igazgatásban dolgozókra, valamint a felnőtt lakosságra is. Emellett kiemelt figyelemmel fordultunk az ifjúság felé. A tájékoztatásban aktívan közreműködtek a katasztrófavédelmi megbízottak, valamint a települési közbiztonsági referensek. Minden hónapban lehetőséget biztosítunk középiskolások részére közösségi szolgálat teljesítésére

*A 2019. évi közösségi szolgálat adatai havi bontásban:*

\*mellékletben

A középiskolások felkészítése elsősorban a közösségi szolgálat keretében valósult meg az alábbi témák feldolgozásával. Az intézményben betartandó magatartási szabályok, a katasztrófavédelem szervezet- és feladatrendszere, a tanulókra is váró polgári védelmi kötelezettségek, katasztrófák kezelésének esettanulmányai, a mindennapok katasztrófavédelmi kockázatai.

A tárgyév IV. negyedévének egyik fontos feladataként kezeltük a „Ne gyújtsa, gyűjtse!” akció program tovább folytatását. Az oktatás keretén belül a tűzmegelőzéssel és a szelektív hulladékgyűjtéssel kapcsolatos ismeretek átadására került sor.

A Debreceni HTP részt vett a BM Országos Katasztrófavédelmi Főigazgatóság a Magyar Polgári Védelmi Szövetséggel együtt a 2018/2019. tanévre is meghirdetett a felmenő rendszerű katasztrófavédelmi ifjúsági verseny helyi versenyének megszervezésében és lebonyolításában.

**11. Felkészüléssel (téli, árvízi) kapcsolatos feladatok végrehajtása:**

Tájékoztattuk a települések vezetőit a rendkívüli téli időjárásra való felkészülés feladatairól. Lakossági tájékoztatót adtunk ki kérve, hogy az abban foglaltakat hirdessék ki a helyben szokásos módon. Kiemelt figyelem hárult a zsáktelepülések, illetve zsáktelepülés részekkel rendelkező települések polgármestereire. A tájékoztatás egy másik módja a közbiztonsági referensek 2019. évi továbbképzése, amely november hónapban került végrehajtásra. A felkészítésen ismertettük a várható extrém téli időjárási helyzeteket, azok következményeit, elemeztük az eddig bekövetkezett jelentősebb eseményeket és azok kezelését, továbbá az önkormányzatok rendkívüli téli rendkívüli helyzetekkel kapcsolatos feladatait. Folyamatos kapcsolatot tartunk a települési közbiztonsági referensekkel, adatpontosítás céljából. Végrehajtottuk a veszély-elhárítási tervek és az adattárak pontosítását, kiemelt figyelemmel a rendkívüli téli időjárási helyzetek kezelésére vonatkozó információkra. A polgármesteri hivatalok részére, az előző évekhez hasonlóan, külön téli helyzetek kezelésére vonatkozó települési adatlapot adtunk ki, melyek helyi adatokkal, információkkal kerültek feltöltésre.

Ár-, belvízi helyzetek kezelésében legfontosabb együttműködő partnerünk a TIVIZIG. Kapcsolatot alakítottunk ki a helyi ár- belvízvédekezést irányító TIVIZIG szakaszmérnökségekkel, valamint a társszervek helyi szerveivel a településeken jelentkező védekezési, mentési és logisztikai feladatok előkészítése érdekében. Szükség szerint, de legalább évente egyszer az illetékességi területünkön működő TIVIZIG Hajdúszoboszlói és Berettyóújfalui Szakaszmérnökségeivel együttműködve tájékoztatjuk a veszélyeztetett települések polgármestereit a várható ár- és belvíz kialakulásáról, részükre javaslatot készítünk az ár- és belvízvédekezés során végrehajtandó feladatokról a helyi sajátosságok és lehetőségek figyelembevételével. Részben önállóan, részben a települési önkormányzatokkal és a TIVIZIG szakaszmérnökségeivel való együttműködésben végezzük az ár- és belvíz elleni védekezéshez kapcsolódó kiemelten veszélyes helyek megelőző szemrevételezését, valamint a települési belvízelvezető rendszerek felülvizsgálatát. Árvízvédelmi szempontból a járások területén a Berettyó-menti Esztár, Kismarja és Pocsaj települések veszélyeztetettek leginkább. Részben veszélyeztetett Nádudvar település, mely a Hortobágy-Berettyó főcsatorna lezárásakor ki van téve a Hortobágy kistáj területén felgyülemlő felszíni vizek veszélyeztető hatásainak.

1. **Lakosságvédelmi intézkedések bevezetését igénylő eseménykezelések**

2019. év februárjában Debrecenben egy építési telken mélyépítési munkálatot végeztek, melynek következtében a telek szomszédságában lévő 2 épületben repedések keletkeztek. Az egyik épületben 4 lakás volt, ahol hatan laktak. Ők a lakásokat saját felelősségükr, nem hagyták el. A másik épületben tartózkodó öt ember elhagyta a lakást, ők rokonokhoz költöztek. Az áram és a gáz szolgáltató részéről nem történt kizárás így az áramszolgáltatás és a gázszolgáltatás folyamatos maradt. A rendőrségtől bűnügyi helyszínelők, helyszíni szemlét végeztek. A kárhelyszínen volt továbbá az önkormányzati aljegyző illetve a Debreceni Járási Hivatal Építésügyi Hatósági Osztály vezetője.

Április hónapban a Debrecenben egy 8x8 méteres tégla falazatú fa födémű cserép fedésű családi ház tetőszerkezete az épület födémére omlott. Személyi sérülés nem történt. Az E.ON az épület feszültségmentesítését az utcai oszlopon lévő légvezetéknél elvégezte. A HBMKH Építésügyi és Örökségvédelmi hivatal munkatársai megállapították, hogy az ingatlan lakhatatlan, életveszélyes. Az épületben lakó 4 felnőtt és egy kiskorú elhelyezése az önkormányzat közreműködésével, lakosságvédelmi intézkedés keretin belül történt meg.

**13. Bel-és külterületi vízelvezetők ellenőrzése**

2019-ben is elvégeztük a településeken a csapadékvíz-elvezető rendszerek felülvizsgálatát. Az ellenőrzések során azt tapasztaltuk, hogy a települések évről évre egyre nagyobb gondot fordítanak a csapadékvíz-elvezető rendszerek karbantartására. Az elmúlt évben csökkent a közfoglalkoztatottak száma, a kevesebb létszámmal egyelőre a települések meg tudják oldani a csapadékvíz-elvezető rendszerek karbantartását, tisztítását. Jelentősen segíti az önkormányzatok ez irányú tevékenyégét a vízelvezető rendszerek felújítására kiírt pályázatok is.

**14. Tájékoztató a vis maior igények benyújtásának indokoltságáról és a benyújtott igényekről:**

Nemleges

**XI. Gyakorlatok**

A 2019. évben öt településen került sor külső védelmi tervgyakorlat végrehajtására.

A jogszabály értelmében, azon településeken ahol felső küszöbértékű veszélyes ipari létesítmény található a településnek rendelkeznie kell külső védelmi tervvel, mely tartalmazza a veszélyeztető hatásokat, azok várható mértékét, az ellene való védekezés módszereit, illetve az ehhez szükséges irányító és végrehajtó szervezetek felhasználható erő- és eszközigényét, kapcsolattartó elérhetőségeit és a végrehajtandó feladatokat. A védelmi terv emellett kiterjed a lakosság riasztására, tájékoztatására, kitelepítésére, kimenekítésére és elhelyezésére”

A tervek a jogszabályi előírásoknak megfelelően elkészültek.

A terv készítése és a gyakorlatok során figyelembe vettük a katasztrófavédelmi veszély-elhárítási tervhez kapcsolódóan rögzített feladatokat, valamint az érintett gazdálkodó szervezetek telephelyein, üzemeiben folyó veszélyes anyagokkal kapcsolatos kockázatokat és egyeztetéseket folytattunk a kárelhárításba bevont igazgatási és együttműködő szervezetekkel is.

*Az 2019. év folyamán végrehajtott KVT gyakorlatok:*

|  |
| --- |
| **Külső védelmi tervgyakorlatok 2019-ben** |
| **Település** | **A gyakorlat időpontja** | **A gyakorlat típusa** |
| Nagyhegyes | 2019. 05. 06. | Részleges |
| Nádudvar | 2019. 06. 20. | Részleges |
| Hajdúszoboszló | 2019. 09. 24. | Részleges |
| Debrecen | 2019. 12. 10. | Részleges |
| Derecske | 2019. 12. 18. | Részleges |

A megszerzett tudás fejlesztését és azok gyakorlati alkalmazási képességének szinten tartásához mind a hivatásos katasztrófavédelmi mind a polgári védelmi szervezetek állománya rendszeres gyakorlatokon vesz részt. A hivatásos katasztrófavédelmi munkatársak részéről kiemelt szerepet kapnak a gyakorlatokon a katasztrófavédelmi operatív szervekbe és a helyi védelmi bizottságok munkaszerveibe delegált munkatársak, ahol nélkülözhetetlen a Marathon Terra kommunikációs rendszer kezelésének magas szintű ismerete. Ebből a szempontból a 2019. év fontos eseménye az új Marathon Terra 3 rendszer különböző verzióinak tesztelése és a végső változat rendszerbeállításával kapcsolatos gyakorlások. A Marathon Terra alkalmazása részben kommunikációs, részben káresemény elhárítási szakmai gyakorlat formájában valósultak meg az alábbiak szerint:

*Az 2019. év folyamán végrehajtott törzsvezetési gyakorlatok:*

*\*mellékletben*

**XII. Társszervekkel való együttműködés tapasztalatai, értékelése /rendőrség, mentőszolgálat, egyebek**/

1. A társszervek együttműködésének gyakorlását szolgálja a jogszabályi kötelezettség szerint iparbiztonsági kockázatok által veszélyeztetett, Külső Védelmi Terv készítésére kötelezett településeken minden évben megrendezett KVT gyakorlatok. Ezek a gyakorlatok egyben a településen érvényesülő veszélyeztetés tudatosítását és egy esetlegesen bekövetkező ipari baleset hatékony szakszerű kezelésre történő felkészítését is szolgálja a résztvevő szervek – rendőrség, mentőszolgálat, de főleg a közigazgatásban dolgozó munkatársak vonatkozásában.
2. A Debreceni HTP a helyi szervekkel, társszervekkel a települési önkormányzatokkal, a karitatív szervezetekkel, önkéntes mentőcsoportokkal, az egyházakkal, a médiával és a védelmi igazgatás rendszerében résztvevőkkel folyamatos és jól működő kapcsolatrendszert működtet. A szervezeti együttműködést erősítették káreseményeknél végrehajtott egymás munkáját segítő és támogató gyors és hatékony beavatkozások. Több alkalommal láttunk el közösen rendezvény biztosítási feladatokat kiemelve a város nagyrendezvényeit is. Részt vettünk egymás továbbképzésein, gyakorlatain, hivatalos rendezvényein.

**XIII. HTP működésének tárgyi feltételei**

Megújult Hajdú-Bihar Megyei Katasztrófavédelmi Igazgatóság épülete az „Energetikai korszerűsítés a Hajdú-Bihar Megyei Igazgatóság Tűzoltósági épületein” elnevezésű KEOP-5.6.0/12-2014-0021 számú pályázat keretében. A felújítás során a külső nyílászárók cseréjét, külső homlokzat szigetelését, festését, külső és belső világítás korszerűsítését, fűtési rendszer korszerűsítését, napkollektorok és napelemek telepítését, illetve a „C” épület tetőszigetelését végezték el. Az elvégzett munkák hatására sokkal kevesebb energia kerül felhasználásra az üzemeltetés során.

**XIV. Sporttevékenység, kapcsolattartás a lakossággal:**

A lakosság katasztrófavédelmi felkészítésében kiemelt figyelemmel kezeltük az ifjúság felkészítését is. A Debreceni HTP rendszeresen fogad iskolai és óvodai csoportokat a laktanya, a tűzoltói munka és a tűzoltó technika bemutatására.

Az ifjúságfelkészítés fontos formája az ifjúsági közösségi szolgálat. Az év folyamán arra törekedtünk, hogy biztosítsuk azt az optimális foglalkoztatottságot, ami még nem zavaró a parancsnokság és az őrsök napi feladatvégzésében, egyúttal az együttműködésben érintett iskolákból jelentkező minél nagyobb létszámú diáknak biztosítva ezzel a szolgálati lehetőséget.

Ezeken túl az év folyamán folyamatosan tartottunk felkészítést általános iskolások és óvodás csoportok részére is, az életkoruknak megfelelő tartalommal és módszertannal. Csak a „Nyitott szertárkapuk” eseményen több mint ezer fő vett részt.

A „Ne gyújtsa, gyűjtse!” kampány során 18 füstérzékelőt adtunk át. A programot 4 lakossági fórum (466 fő részvételével) 20 iskolai előadás (870 fő részvételével) és 3 egyéb rendezvény (75 fő részvételével) során ismertettük.

A Debreceni HTP csapata Karcagon, az Országos Műszaki-Mentő Vetélkedőn 8. helyezést ért el.

A Székesfehérváron megrendezésre kerülő XV. Gróf Széchenyi Ödön Országos Tűzoltósport-versenyen kismotorfecskendő-szerelés kategória 2. helyezést, horoglétra szerelés 6. és 8. egyéni helyezést, összetett csapatban 6. helyezést értünk el.

A BM OKF Országos Pontszerző Bajnokságon több sportágban delegáltunk versenyzőket (úszóbajnokság, terepfutó bajnokság, atlétikai bajnokság, fekvenyomó bajnokság, favágó bajnokság). Ezeken a versenyeken több alkalommal értünk el jó helyezéseket:

Szentesen a BM Országos Úszóbajnokságon egyéni 3., 8., és 11. helyezést értek el kollégáink.

Országos tűzoltó favágó verseny 5. helyezés csapatban (Varló, 2019.07.02.).

Atlétikai versenyen 100 m-es síkfutásban egyéni 4. helyezés.

Atlétikai bajnokságon súlylökésben 1. hely, kézigránát hajításban 2. hely.

FLOORBALL Férfi OB I. országos 4. helyezés csapatban.

Tűzoltó horgász verseny, Püspökladány 1. helyezés.

A Debrecen HTP állománya az idén negyedik alkalommal lett a III. legsportosabb tűzoltóság az országban.

**XV. A következő év feladatai**

* a sérüléssel, halálesettel járó tűzesetek számának csökkentése;
* a polgári védelmi szervezetek katasztrófavédelmi készségeinek és képességeinek továbbfejlesztése és a valós kockázatoknak megfelelő gyakorlati felkészítésének folytatása;
* a lakosság katasztrófák veszélyeire és kialakulásuk esetén követendő magatartási szabályokra való felkészítésének folytatása
* toborzás hatékonyságának növelése;
* A Heros Aquarex S10 típusú vízszállító gépjármű kezelői létszámának növelése